text: Ɗaŋre funeere Ngaawe yiytaama, (Aduna keso)
text: #000001
text: Ko ɗaminiɗen James Webb ina wirnitana en e ɓakdi ɓaleeri?
text: #000002
text: Ko ranwi ko lilluɗe ɓadiiɗe, ko wojji ko ko goɗɗuɗe
text: #000005
text: Ko ni beeli ɗii ooñirte, so mooɓre mawnde reɗɗiima e yolnde he
text: #000006
text: Lillungal men Fedannde Malaaɗo waɗi ko hakkunde 200 e 400 miliyaar hoodere (naangeeji), kono ina annda kala heen hoodere ko wanngatoonde wuddu lillungal ngal haa fiya feggere, kadi njaaweendi banngagol ngol fawi ko e doole bippogol fooɗngo faade to wuddu to, e mooɓre hoodere nde. Nde annduɓe ƴeewtindi, ɓe ɓeti njaaweendi koode keewɗe, jeyaaɗe e lillungal men he, ɓe tawi koode ɗee ina ŋakkira mooɓre fotnde deeƴnude ɗe e lappi majje, ɗuum firti ko, ngam ɗe mbaawa heddaade e lappol majje wanngaade wuddu lillungal ngal, ala e sago mooɓre majje ɓura ko njiyeten ko, walla ko ɓetaa ko, ɗuum noon wadde won ko ɗe ndasata ko en mbaawaa yiyde, ko en nganndanaa ooɗoo sahaa.
text: #000007
text: Maa niiwnorgal ngal ɓam nate laaɓtuɗe, ngal holla en nokkuuji ɗo lilluɗe goɗɗuɗe ooñaa no bafɗi ni, tawi ko cooynam tan, waɗata noon ko tawa e yolnde he ina waɗi lilluɗe goɗɗe mawɗe ɓadondirɗe, mooɓre majje ooña cañu weeyo e wono ngoo, haa ko sooyna caggal ɗeen lilluɗe fof ko maa waylo e mbaadi, waya no ko ooñi nih, tawa ooñaaki, kadi ina walla en laaɓtin’de ko woɗɗi, ɗuum waɗi en wiyde ɗum laaɓtinooje fooɗngo walla Anistayn. So mooɓre ɓakdi ngoowaandi ɗeen lilluɗe gonɗe e yolde he anndaama, maa addan en anndude mooɓre ɓakdi ɓaleeri coomiindi heen. Ɗuum wonata ko taaɓal moolanangal e ɓeto ndiin ɓakdi e etaade faamde no ndi sarori e faru.
text: #000009
text: So e ƴeewtindiima natal gadanal ngal James Webb nultiri, ngaal woni, weeyo luggo (deep field ), ma en njiy heen diidi boɗeeji ooñiiɗi, walla pate boɗeeje ɗeɓɗe hofaade, ɗuum ko lilluɗe goɗɗuɗe (hedde duuɓi miliyaaruuji 13 lewndu), wonaa mbaadi majje, ko mooɓre lilluɗe goɗɗe ɓurɗe ɓadaade (hedde duuɓi miliyaaruuji 4,6 lewndu)yanti e mooɓre ɓakdi ɓaleeri coomndi ɗe nde wayli cooynam majje.
text: #000010
text: Haa jooni de, so en ƴeewtindioma natal ngal, maa wallu en e faamde ɗiirtagol faru, wadde e anndude yakawere ɓaleere (énergie noire), nde tawno faru seeraani e ɓeydaade baŋ yoo baŋ, kono doole petooje ɗum nganndanaaka hay dara.
text: #000011